André Silva

**André Miguel Valente da Silva** (lindur më 6 nëntor 1995) është një futbollist profesionist portugez i cili luan si sulmues për klubin gjerman Werder Bremen, në huazim nga RB Leipzig, dhe kombëtaren portugeze.

Një produkt i akademisë së Portos, Silva shkëlqeu me ekipin rezervë, para se të debutonte me ekipin e parë në vitin 2015. Ai në fund zhvilloi mbi 50 ndeshje me klubi, duke shënuar 24 gola, para se ti bashkohej Milanit në vitin 2017.

Silva ka përfaqsuar Portugalinë në disa ekipe të të rinjëve, dhe ishte pjesë e skuadrës nën-19 që përfundoi e dyta në UEFA Kampionatin Evropian nën-19 të Futbollit 2014. Debutimi i tij me ekipin e parë erdhi dy vite më vonë, kurse në dy vitet e ardhshme, ai ishte pjesë e skuadrës në Kupën e Konfederatave 2017 dhe Kupën e Botës 2018.

## Karriera me klube
### Porto
Silva ka lindur në Baguim do Monte, një komunë e vogël lokale e Gondomar. Ai filloi të luaj futboll me klubin nga Porto S.C. Salgueiros. Ai gjithashtu pati një qëndrim të shkurtër te Boavista FC, por u rikthye te klubi i tij i parë, tani me emrin e ri Salgueiros 08.

Silva e përfundoi zhvillimin e tij me Porton, duke firmosur me ekipin e rezervave në vitin 2011 në moshën 15 vjeç. Ai debutoi si profesionist më 12 gusht 2013 në një ndeshje të Portos B kundër S.C. Beira-Mar në kampionatin Segunda Liga, ku ai u aktivizua si zëvëndësues në minutën e 77të në vend të Tozés; Porto B fitoi me rezultatin 3–2.

Silva e përfundoi sezonin e tij të dytë me 34 ndeshje dhe 7 gola, duke ndihmuar Porton B ta mbyllte kampionatin në vendin e 13të. Një nga momentet e tij më të mira në atë sezon ishte dopieta në fitoren 3–0 kundër Vitória de Guimarães B më 4 janar 2015.

Silva bëri debutimin e tij zyrtar me ekipin e parë më 29 dhjetor 2015, duke luajtur 90 minuta në plota në humbjen 1–3 në shtëpi kundër C.S. Marítimo në Taça da Liga. Paraqitja e tij e parë në Primeira Liga erdhi katër ditë më vonë, në një disfatë 2–0 ndaj Sporting CP, ku ai zëvëndësoi sulmuesin tjetër Vincent Aboubakar në 20 minutat e fundit.

Silva e nisi sezonin 2015–16 si zgjedhja e katët në sulm mbrapa Aboubakar dhe Pablo Osvaldos, por situata e tij u përkeqsua në janar 2016 pas mbërritjes së sulmuesve Suk Hyun-jun dhe Moussa Marega. Megjithatë, pasi José Peseiro zëvëndësoi Julen Lopeteguin si trajner të ekipit, Silva pati më shumë mundësi, duke shënuar golin e parë në kampionat në fitoren 4–0 kundër Boavistës në javën e fundit të sezonit. Ai gjithashtu luajti titullar finalen e Taça de Portugal, duke ndihmuar ekipin të përmbyste një disavantazh prej dy golash kundër Bragës me një dygolësh, përfshirë edhe një gol rofeshatë në minutën e fundit; në fund Porto u mposht 4–2 nga gjuajtjet e penalltive.

Silva shfaqi një formë të mirë në nisje të sezonit 2016–17, fillimisht duke shënuar në dy ndeshjet e para të kampionatit kundër Rio Aves dhe Estoril Praia, para se të shënonte kundër Romës në fazën play-off të UEFA Ligës së Kampioneve. Më 21 gusht 2016, ai firmosi një kontratë të re pesë-vjeçare, e cila përfshinë një klauzolë lirimi 60 milion €.

### Milan
Më 12 qershor 2017, Silva u bashkua me klubin e Serie A Milan në një marrëveshje pesë-vjeçare për 38 milion €, plus 2 milion € bonuse nëse objektivat do të realizoheshin. Pasi firmosi, ai deklaroi për shtypin: "Jam shumë i lumtur që jam bashkuar me një klub kaq prestigjoz me një histori të madhe." Atij j'u dha fanella me numrin 9, e mbajtur më parë nga sulmuesi Gianluca Lapadula.

Silva debutoi me klubin italian më 27 korrik, duke luajtur 24 minuta në fitoren 1–0 kundër CS Universitatea Craiova në raundin e tretë kualifikues të UEFA Ligës së Evropës. Më 17 gusht, në raundin play-off të të njëjtit kompeticion, ai shënoi dy gola si dhe asistoi një tjetër në fitoren tenistike 6–0 kundër Shkëndijës; më 14 shtator, në një ndeshje të fazës së grupeve, Silva shënoi një tregolësh në një tjetër fitore madhore, këtë herë 5–1 kundër Austria Wien 5–1. Ai u bë lojtari i parë që shënon tre gola në një ndeshje evropiane për Milanin që nga braziliani Kaká në vitin 2006. Për këtë performancë, ai u përfshirë në skuadrën e javës nga UEFA.

Silva shënoi golin e parë në Serie A më 11 mars 2018 në ndeshjen kundër Genoas, duke i dhënë fitoren Milanit me një gol me kokë në minutën e fundit.

### Sevilla
Më 11 gusht 2018, Silva u bashkua me klubin spanjoll Sevilja në huazim për një sezon me të drejtë blerje për 35 milion €. Ai debutoi një ditë më vonë, duke u aktivizuar si zëvëndësues në vënd të Luis Muriel në humbjen 1–2 kundër Barcelonës në Supercopa de España. Ai shënoi tre gola në fitoren 4–1 kundër Rayo Vallecanos në debutimin e tij në La Liga, e cila u pasua me një dopietë në fitoren 3–0 në shtëpi kundër Real Madridit më 26 shtator.

### Eintracht Frankfurt
Më 2 shtator 2019, Silva kaloi te Eintracht Frankfurti në një huazim dy-vjeçar si pjesë e marrëveshjes që pa kalimin e sulmuesit kroat Ante Rebić në drejtimin tjetër. Ai bëri debutimin e tij në Bundesligë dymbëdhjetë ditë më vonë në humbjen 2–1 kundër Augsburgut, duke luajtur në sulm sëbashku me ish shokun e tij te Porto Gonçalo Paciência. Goli i tij i parë i sezonit erdhi më 22 shtator në barazimin 2–2 në shtëpi kundër Borussia Dortmundit.

Me rifillimin e kampionatit pas ndalesës disa mujore për shkak të pandemisë së COVID-19, Silva shënoi tetë gola në dhjetë ndeshjet e fundit dhe e mbylli sezonin me 12 gola gjithsej. Ai u bë kështu portugezi me më shumë gola në një sezon të Bubdesligës, duke thyer rekordin e Hugo Almeidas, i cili shënoi 11 gola në 2007–08 si lojtar i Werder Bremenit.

Më 10 shtator 2020, Silva firmosi një kontratë tre-vjeçare me klubin, duke u larguar përfundimisht nga Sevilja. Gjatë muajit janar, ai shënoi shtatë gola në gjashtë ndeshje, përfshirë tre dygolësha, duke u shpallur lojtari i muajit në Bundesligë. Ai e mbylli sezonin me 28 gola, duke thyer rekordin e  klubit për numrin e golave të shënuar në një sezon në Bubdesligë që mbabej nga Bernd Hölzenbein; vetëm Robert Lewandowski shënoi më shumë se portugezi në këtë sezon.

### RB Leipzig
Më 2 korrik 2021, Silva u bë pjesë e RB Leipzig në një marrëveshje pesë-vjeçare për shumën e 23 milion €. Ai shënoi golin e parë me klubin e tij të ri më 20 gusht në fitoren 4–0 kundër Stuttgarit. Goli i tij i parë në Ligën e Kampionëve erdhi më 19 tetor në humbjen 3–2 kundër Paris Saint-Germain në fazën e grupeve. Më 21 maj 2022, Silva luajti si titullar në finalen e kupës kundër Freiburgut; ai u zëvëndësua në minutën e 61të kurse Leipzig fitoi trofeun 4–2 me penallti pasi koha e rregullt dhe shtesa u mbyllën në barazim 1–1. Silva shënoi 17 gola në të gjitha kompeticionet në sezonin e tij të parë me klubin.

Më 2 gusht 2023, Silva u huazua në Spanjë te Real Sociedadi në huazim për një sezon me të drejtë blerje. Ai debutoi me klubin më 30 shtator në fitoren 3–0 kundër Athletic Bilbaos, duke u aktivizuar si zëvëndësues në minutën e 60të.

Më 3 shkurt 2025, Silva u huazua te Werder Bremeni deri në përfundim të sezonit.

## Karriera ndërkombëtare
Silva ka përfaqsuar Portugalinë në çdo nivel. Me ekipin nën-19, ai luajti në UEFA Kampionatin Evropian nën-19 të Futbollit 2014, ku u bë lojtari i parë që shënon katër gola në një ndeshje (në një fitore 6–1 kundër Hungarisë në fazën e grupeve); Portugalia shkoi deri në finale ku u mposht nga Gjermania. Një vit më vonë, ai luajti në Kupën e Botës me ekipin nën-20; ai shënoi katër gola në fazën e grupeve, me ekipin që u eliminua në çerek-finale.

Më 8 shtator 2015, në ndeshjen e tij të parë me kombëtaren nën-21, Silva shënoi një tregolësh në 19 minuta (në të dyja pjesët e kombinuara), duke kontribuar në një fitore 6–1 kundër Shqipërisë në kualifikueset e Kampionatit Evropian nën-21 të Futbollit 2017. Ai u thirr për herë të parë në kombëtaren kryesore nga trajneri Fernando Santos më 26 gusht 2016, duke luajtur në pjesën e dytë të fitores 5–0 kundër Gjibraltarit në Porto më 1 shtator.

Silva shënoi golin e parë me ekipin e të rriturve të Portugalisë më 7 tetor 2016 në një ndeshje kualifikuese të Kupës së Botës 2018 kundër Andorrës në një fitore 6–0 në Estádio da Luz. Tre ditë më vonë, në një tjetër ndeshje kualifikuese, ai shënoi tre gola në pjesën e parë të triumfit 6–0 kundër Ishujve Faroe.

Silva u zgjodh si një nga 23 lojtarët që do të luanin në FIFA Kupën e Konfederatave 2017. Ai debutoi në turnament duke luajtur në tetë minutat e fundi të barazimit 2–2 kundër Meksikës. Goli i tij i parë në këtë kompeticion erdhi më 24 qershor në një fitore 4–0 kundër Zelandës së Re, ku ai luajti 90 minuta të plota. Në finalen e vogël për vendin e tretë, ku ekipi i tij mposhti Meksikën 2–1 pas kohës shtesë, Silva goditi një penallti në minutën e 17të e cila u prit nga Guillermo Ochoa.

Në maj 2018, Silva ishte pjesë e skuadrës së Portugalisë për Kupën e Botës 2018 në Rusi. Në fund të muajit, ai shënoi golin e 1,000 në historin e ekipit kombëtar gjatë pjesës së parë të miqësores përgatitore ndaj Tunizisë. Ai zhvilloi ndeshjen e tij të parë në një Kupë Bote më 15 qershor, duke zëvëndësuar Gonçalo Guedesin në minutën e 80të të barazimit 3–3 kundër Spanjës në ndeshjen e parë të Grupit B.

## Statistikat e karrierës
### Klube
### Kombëtarja
#### Golat me kombëtaren
*Rezultatet e Portugalisë të listuara të parat, kolonat e golave tregojnë rezultatin pas çdo goli të shënuar nga Silva.* dhjetor 2015
*Formacioni i zbulimeve të vitit në UEFA Ligën e Kampioneve: 2016

## Referime 
## Lidhje të jashtme
*André Silva  te ForaDeJogo
*Statistikat me ekipin kombëtar
*André Silva te National-Football-Teams.com
*André Silva – Rekordi në kompeticionet e FIFA-s